ועדת הכספים, כנסת 20, פרוטוקול מספר 1122, 2018-08-08 10:45

משה גפני: שלום לכולם, אני פותח את ישיבת ועדת הכספים, אני עובר לסעיף הבא בסדר-היום: שינויים בתקציב לשנת 2018.

משה גפני: אנחנו מתחילים בשינויים בתקציב: פנייה 9002, 105 עד 107.

משה גפני: מי מסביר את הפנייה הזאת?

עידו שוואב: הפנייה נועדה להעברת 1,081 אלפי ₪.

עידו שוואב: הסכום האמור מקורו בהפחתה בגובה של 8% מסך העודפים המחויבים אשר נקבע בהחלטת הממשלה 3666 מיום 11 במרץ 2018, שעניינה שמירה על המסגרות הפיסקליות בתיקוני החלטות ממשלה.

עידו שוואב: בין היתר נקבע כי יש לתקן את החלטת ממשלה 2177, מיום 18 בדצמבר 2016, כך ש-8% מסך העודפים המחויבים אשר נוצרו בשנת הכספים 2017 ישמשו לצורך מימון ההתחייבויות התקציביות אשר לא היו ידועות וודאיות במועד הנחת התקציב.

עידו שוואב: אני אעבור בקצרה על הדברים העיקריים, לאחר מכן יש פה את נציגי המשרדים והרפרנטים הרלוונטיים לשימושים.

עידו שוואב: סעיף 18 – רשויות מקומיות: העברה של 882 מיליוני ₪ בהוצאה, מסך של 25 - - -

משה גפני: רגע, עם כל הכבוד, אני מבקש שתסביר על מה אנחנו מדברים.

עידו שוואב: אני אפרט עכשיו על כל תכנית.

משה גפני: תפרט.

משה גפני: אמרת רשויות מקומיות, מה זה רשויות מקומיות?

עידו שוואב: 450 אלפי ₪ עבור מענקי איזון לרשויות מקומיות.

עידו שוואב: 367 אלפי ₪ מענק הבירה.

עידו שוואב: 24 מיליוני ₪ רשויות עוטף עזה בהתאם להחלטת ממשלה 2156.

עידו שוואב: יש פה 25 מיליוני ₪ עבור תכנית הבראה לעיריית בת-ים.

משה גפני: מה זה?

ביאן ותד: אני רפרנטית פנים, אגף התקציבים.

ביאן ותד: בת-ים נמצאת עכשיו בהסדר הבראה, ההסדר הזה מטרתו להביא את הרשות לאיזון בתקציב השוטף שלה החל משנת 2023 ולכן נדרש לשנת 2017 להעביר לה את החלק של המדינה בהסדר ההבראה.

משה גפני: כמה כסף?

ביאן ותד: לשנה זה 25 מיליון ו-877 אלפי ₪.

משה גפני: למה דווקא בת-ים, אין רשויות דומות?

ביאן ותד: יש רשויות בתכניות הבראה ויש את התקציבן של משרד הפנים שיכול להרחיב על כך.

ביאן ותד: היא לא הרשות היחידה.

איתן ברושי: מענקי האיזון זה בתכנית רב שנתית ושנתית, מה פתאום עכשיו באמצע השנה חסר כסף למענקי איזון?

איתן ברושי: מענקי איזון זה תכנית עבודה.

ביאן ותד: לגבי מענקי איזון הייתה החלטת ממשלה שקבעה שיש לעדכן את נוסחת החלוקה, שתהיה יותר פרוגרסיבית ותיתן כסף לרשויות החלשות.

ביאן ותד: העדכון הזה הביא לכך שסך החלוקה של מענק האיזון גדל ב-450 מיליון שקל בשנת 2018 ומשרד האוצר מוסיף את ה-450 מיליון שקל.

איתן ברושי: הייתה החלטה רטרואקטיבית?

ביאן ותד: זה לשנת 2018.

איתן ברושי: מתי התקבלה ההחלטה?

ביאן ותד: החלטת הממשלה התקבלה במאי 2017, שזה אחרי התקציב שאושר תקציב 2017-2018 בכנסת.

ביאן ותד: לכן עכשיו אנחנו נדרשים להשלים את ה-450 מיליון שקל.

ביאן ותד: כמו כן, נשלחה לוועדה רשימת הרשויות שנהנות מ-450 מיליון שקלים וזה בגלל החלטת הממשלה הנ"ל.

משה גפני: השאלה היא, האם אין רשויות דומות לבת-ים?

עידו שוואב: כל הרשויות שנזקקות לתכניות הבראה שמקבלות סיוע, התכנית של בת ים הייתה תכנית יוצאת דופן בהיקפים שלה ולכן נדרשת תוספת תקציבית מהאוצר.

מיקי רוזנטל: למה נבחרה הדרך של הקיצוץ ולמה 08?

משה גפני: מה?

מיקי רוזנטל: למה נבחר לקצץ 08 ולמה נבחר קיצוץ רוחבי?

עידו שוואב: החלטת הממשלה 2177, שהייתה באוגוסט 2016 החליטה לקצץ 7% מהעודפים שעוברים בין המשרדים.

עידו שוואב: בינואר 2018 החליטו להגדיל את זה ל-8% עקב צפי לשינויי מדיניות ועוד שימושים אחרים שהממשלה בחרה לעצמה.

מיקי רוזנטל: היו גם שינויים בהכנסות המדינה, שינויים משמעותיים מאוד.

עידו שוואב: ב-2017 או ב-2018?

מיקי רוזנטל: ב-2018.

מיקי רוזנטל: ב-2017 היה עודף גבייה, אני לא זוכר בכמה מיליארדים.

מיקי רוזנטל: ב-2018 יש צפי לעודף גבייה משמעותי מאוד, למה לקצץ?

עידו שוואב: זה לא נכון.

מיקי רוזנטל: למה כל הזמן אתם הורגים את האזרחים בקיצוץ שירותים?

מיקי רוזנטל: למה לקצץ עוד?

עידו שוואב: אתה מקצץ במשרדים מסוימים ומעביר את זה למשרדים אחרים.

מיקי לוי: הצבעה.

משה גפני: מה הצבעה?

משה גפני: אתה יודע מה, יש פה המון אינטרסים של הבית היהודי והם לא פה, כמו תמיד.

יעל כהן-פארן: אז בואו נצביע נגדם.

משה גפני: נצביע אחרי שאני אדע על מה אנחנו מדברים.

משה גפני: אני עוד לא יודע.

משה גפני: אם ככה רוצים לנהל את הקואליציה, זה בסדר.

מיקי רוזנטל: ראית את הקמפיין בירושלים.

משה גפני: הם כל הזמן לא פה.

משה גפני: אני רוצה שיסבירו.

עידו שוואב: 2 מיליון לוועד המקומי בחברון.

עידו שוואב: ב-18.12.2016 הוצגו לוועדת הכספים של הכנסת כלל ההסכמים הפוליטיים בעלי המשמעות התקציבית שהושגו במהלך אישור תקציב המדינה לשנת 2018 - - -

משה גפני: תפסיק לקרוא מהנייר, בבקשה אם אתה יכול לענות לו.

משה גפני: החלק הזה ששאל אותך חבר הכנסת מיקי רוזנטל, אני גם רוצה לדעת: האם לא היו מספיק הכנסות בכדי להשלים את הנושא הזה של משרד הפנים למשל או משרדים אחרים?

עידו שוואב: לא.

עידו שוואב: אין מספיק הכנסות לכסות את כל השימושים שהממשלה - - -

משה גפני: ראיתי רשימה גדולה של שר האוצר.

מיקי רוזנטל: כן, נטו, הכול נטו היה.

מיקי רוזנטל: נטו כחלון, היה מלא כחלון.

משה גפני: אוקי, הלאה, תסביר הלאה.

מיקי לוי: הוא לא הכתובת.

משה גפני: צודק, נכון, לא אמרתי כלום.

עידו שוואב: לחזור על מה שאמרתי?

מיקי רוזנטל: אין תשובות למה.

מיקי רוזנטל: יש מדיניות אלטרנטיבית שלא לקצץ ואתם בוחרים שלא לעשות את זה.

משה גפני: נכון.

עידו שוואב: הקיצוץ הוא מהעודפים של המשרדים, לא מהתקציב שיש להם לשנה אלא מהעודפים של 2017-2018.

משה גפני: נכון.

מיקי רוזנטל: אז במקום להגדיל את השירותים לאזרחים אתם מקצצים אותם.

עידו שוואב: אבל זה לא מקטין כי עכשיו הכסף נכנס - - -

מיקי רוזנטל: תקשיב, כשאתם אומרים לא מקטין זה שקר שצריך פעם אחת להעיף אותו מפה.

מיקי רוזנטל: האוכלוסייה גדלה במדינת ישראל כל שנה ב-2%, אתם לא מתאימים את העלייה לאוכלוסייה לשירותים, כלומר, את השירותים לגודל האוכלוסייה, לשינויים בהזדקנות האוכלוסייה.

מיקי רוזנטל: אתם לא מתאימים את זה ותפסיקו להגיד שזה לא קיצוץ.

מיקי רוזנטל: אם אתם לא מוסיפים כסף זה קיצוץ בפועל.

משה גפני: הלאה: מענקים לרשויות ביו"ש.

עידו שוואב: ב-18 בדצמבר 2016 הוצגו לוועדת הכספים של הכנסת כלל ההסכמים.

עידו שוואב: 2 מיליון זה לבקשת חבר הכנסת בצלאל סמוטריץ.

מיקי רוזנטל: או, מה הוא מקבל?

מוסי רז: לוועד המקומי בחברון.

מיקי רוזנטל: לוועד המקומי חברון?

משה גפני: לא.

משה גפני: 20 מיליון להקמת היישוב עמיחי.

ביאן ותד: אני אסביר לגבי התכנית של מענקים לרשויות מקומיות ביו"ש.

ביאן ותד: מדובר על שלוש העברות: יש את הראשונה של 20 מיליון שקל ליישוב עמיחי, זה בהתאם להחלטת ממשלה שהתקבלה בספטמבר 2017 ולכן אנחנו נדרשים לתוספת עכשיו.

מוסי רז: כמה העברנו לעמיחי עד היום?

ביאן ותד: בשנת 2017 נתנו הרשאה של 55 מיליון שקל לממן את ההרשאה במזומן.

ביאן ותד: בשנה שעברה נתנו 20 מיליון שקל במזומן ועכשיו אנחנו צריכים לתת עוד 20 מיליון שקל במזומן להשלים ל-40 מיליון שקל.

איתן ברושי: שלוש פעמים עמונה, פעם אחת יישוב זמני, עכשיו יישוב קבע ולפני כן היישוב שפינו.

איתן ברושי: עוד אין יישוב כזה בעולם.

ביאן ותד: ההעברה הזאת היא בהתאם להחלטת ממשלה שהתקבלה ואנחנו מתקצבים את ההחלטה.

מוסי רז: הממשלה החליטה להוציא על זה כל כך הרבה כסף?

ביאן ותד: הממשלה, בהחלטת ממשלה – יש לי כאן את ההחלטה – קבעה שיש לתת 55 מיליון שקל בהרשאה להתחייב ועכשיו אנחנו מתקצבים לפי קצב ביצוע.

משה גפני: בסדר.

משה גפני: הלאה.

ביאן ותד: יש לנו 15 מיליון שקל עבור פיתוח אזור זמני למגורים המכונה נתיב האבות.

ביאן ותד: גם זה בהתאם להחלטת ממשלה שהתקבלה בפברואר 2018, שמספרה 3598, וזאת הפעימה האחרונה למזומן.

מוסי רז: כמה היה בפעימה הקודמת?

ביאן ותד: בפעימה הקודמת היה לנו 6 מיליון שקל ועכשיו יש לנו עוד 15 מיליון שקל, סה"כ זה 21 מיליון שקל, בהתאם להחלטת הממשלה.

יעל כהן-פארן: כמה משפחות?

מוסי רז: 20 משפחות, 21 מיליון שקל.

יעל כהן-פארן: זה זמני.

יעל כהן-פארן: אחר כך יהרסו את זה?

ביאן ותד: סך ההרשאה שניתנה 21 מיליון שקל ועכשיו זאת הפעימה האחרונה.

יעל כהן-פארן: אבל זה אתר זמני, אחר כך ייקחו אותו למקום אחר?

ביאן ותד: זה בהתאם להחלטת הממשלה, אנחנו פועלים לפי החלטת ממשלה.

ביאן ותד: החלטת הממשלה קבעה - - -

משה גפני: זו החלטת ממשלה.

מיקי רוזנטל: נו אז מה אם זאת החלטת ממשלה, אתה יודע כמה החלטות רעות הממשלה הזאת מקבלת?

משה גפני: אבל מה אתה רוצה ממנה?

מוסי רז: זכותנו להביע נגד החלטת הממשלה.

משה גפני: בטח.

מיקי לוי: מה אתה רוצה ממנה, מיקי, היא רק מביאה את זה אל הפועל.

משה גפני: מה זה ה-2 מיליון?

ביאן ותד: 2 מיליון מדובר בוועד מקומי חברון, זה בהתאם לסיכומים פוליטיים שהובאו לוועדת הכספים ואושרו.

ביאן ותד: 2 מיליון שקל בהתאם לסיכום עם חבר הכנסת בצלאל סמוטריץ וועד מקומי חברון הוא ישות מוניציפאלית שקיבלה מעמד חוקי - - -

מיקי רוזנטל: יש פה בדיוק מיליארד שקל, מיליארד שקל שחסר לבתי החולים.

מיקי רוזנטל: אני מציע שוועדת הכספים תיקח את הכסף הזה עכשיו ותעביר את מיליארד השקלים לבתי החולים.

מיקי רוזנטל: מיקי, אתה מאוד רצית כסף לבתי החולים, הנה הכסף.

ביאן ותד: זה בהמשך לתכנית - - -

משה גפני: א.

משה גפני: אני מודה לך.

משה גפני: אבל אני רוצה לדעת, האם אכן מדובר על ועד בחברון שצריך להעביר להם – למה צריך להעביר את זה בכספים קואליציוניים?

משה גפני: מגיע להם 2 מיליון או לא מגיע להם 2 מיליון?

משה גפני: מה שהסבירו בוועדה בעבר, היות ואין להם מעמד מוניציפאלי מוסדר לכן היה צריך להעביר להם כדי לנהל את היישוב.

משה גפני: ככה הסבירו לנו כאן, נדמה לי שאתם הסברתם.

משה גפני: אז למה זה צריך כסף קואליציוני?

ביאן ותד: חשוב להגיד שהסכום הזה כבר אושר בכנסת.

ביאן ותד: הסכום של 2 מיליון שקל כבר אושר.

משה גפני: אז למה אתם מבקשים עכשיו?

ביאן ותד: עכשיו אני מעבירה את זה בפועל כדי שיממשו אותו.

ביאן ותד: זה אושר ועכשיו אני מגיעה לכנסת בשביל להעביר אותו - - -

משה גפני: אז זה לא סמוטריץ.

ביאן ותד: זה כן.

ביאן ותד: זה הסכם קואליציוני.

משה גפני: אז אני שואל למה זה קואליציוני?

משה גפני: למה זה לא יכול להיות במסגרת רגילה?

ביאן ותד: זה הובא לכנסת ברשימת ההסכמים הפוליטיים שהובאו לוועדה.

ביאן ותד: זה משהו שאושר.

משה גפני: טוב.

משה גפני: מה זה קרן לצמצום פערים ברשויות המקומיות?

ביאן ותד: הקרן לצמצום פערים מטרתה להעביר מענקים לרשויות באופן פרוגרסיבי - - -

משה גפני: זאת הרשימה?

ביאן ותד: עכשיו אנחנו מעבירים 5.8 בחקיקה, אנחנו חייבים להצמיד את הקרן ל-60% עדכון ארנונה ועכשיו אנחנו עושים את זה.

משה גפני: זה 5 מיליון.

משה גפני: משרד הכלכלה, מה זה החדשנות?

שירי נמני: מרשות החדשנות הסכום הזה של 124 מיליון שקלים.

משה גפני: 124,000 אלף.

שירי נמני: זה 124,598 אלפי ₪ במזומן.

שירי נמני: אמרתי בצורה פשוטה, כ-124 מיליון שקלים.

משה גפני: למה זה פה?

משה גפני: למה זה לא בתקציב?

שירי נמני: אני אסביר.

משה גפני: בבקשה.

שירי נמני: בתוך התקציב, התקציב מתוקצב בהרשאה להתחייב.

שירי נמני: המזומן ניתן לפי קצב ביצוע.

שירי נמני: פירוט של התכניות, נמצא כאן נציג הרשות לחדשנות - אם אתם רוצים לשמוע פירוט התכניות.

משה גפני: בבקשה, במשפט.

מיקי רוזנטל: מעולם לא ניתן להם לדבר כל כך הרבה.

מיקי רוזנטל: אבל זה עד שתבוא הקואליציה.

משה גפני: לא, מיקי, אתה טועה בעניין הזה.

משה גפני: זאת פנייה גדולה שאני מבקש את ההסבר.

משה גפני: גם אם היו יושבים רק חברי קואליציה, גם הייתי רוצה לדעת, אני רוצה לדעת מה זה נתיב האבות, אני רוצה לדעת.

מיקי רוזנטל: אני שמח.

משה גפני: בפניות גדולות זה לקח תמיד זמן.

משה גפני: אגב, רכז האופוזיציה, משרד התחבורה, אם לא יהיה לי רוב של קואליציה, אתם תצביעו בעד?

מיקי רוזנטל: אנחנו נשקול אם את ההעברה הזאת דוחים לסוף הפגרה.

מיקי לוי: יש סיכוי סביר שכן.

מיקי רוזנטל: אם את הכספים האלה אנחנו מעבירים לאחרי הפגרה - - -

משה גפני: לא, לא.

הראל שליסל: רק לציין, שבפנייה הזאת יש 450 מיליון שקל למענקי איזון שהם הכרחיים לרשויות המקומיות.

מיקי רוזנטל: הוא פונה ללב שלך.

מכלוף מיקי זוהר: אני מבין את הכעס ואת הפוליטיזציה של כל דבר שאנחנו מנסים לעשות פה בכנסת, אבל יש פה אירוע שהוא קצת יותר משמעותי.

מכלוף מיקי זוהר: אנחנו ערב בחירות מוניציפאליות - - -

מוסי רז: אתה אומר פוליטיזציה זה להצביע נגד ההסכם הפוליטי ולהסכים נגד בעד ההסכם הפוליטי זה - - -

מכלוף מיקי זוהר: תתפלאו או לא, אנחנו יודעים גם לעשות באמת למען הציבור, לא רק למען דברים מסוימים.

מוסי רז: השאלה איזה ציבור?

מכלוף מיקי זוהר: כל הציבור.

מכלוף מיקי זוהר: אנחנו ערב בחירות מוניציפאליות של הרבה מאוד אנשים שהם גם חברים שלכם בשמאל, שהם גם מובילים רשויות מקומיות ברחבי הארץ, שאתם רוצים לתת להם מכה של מיליוני שקלים ערב הבחירות, שהם לא יוכלו להסביר לתושבים שלהם למה אין להם כסף - אני מגיע מהמערכת המוניציפאלית - למה אין להם כסף לתת להם שירותים בסיסיים.

מכלוף מיקי זוהר: ולכן עכשיו להתנגד לזה - אני מבין את הרצון לפגוע בסמוטריץ ובהתיישבות ובבית היהודי, אני מבין שזה רצון מאוד פוליטי וזה גם עושה שירות פוליטי, בסוף זה פוגע בכל אזרחי ישראל.

מיקי רוזנטל: מה זה הקשקוש הזה?

מיקי רוזנטל: תפרידו, מה זה שייך מענקי איזון?

מיקי רוזנטל: למה מענקי האיזון מופיעים עם הכספים הפוליטיים, מה זה שייך?

מיקי רוזנטל: מה הקשר?

מיקי רוזנטל: אתם קושרים את זה בשביל לקשור לנו את הידיים.

מיקי רוזנטל: תפרידו את זה ואנחנו נצביע בעד מענקי האיזון.

מיקי רוזנטל: תפרידו.

מיקי רוזנטל: תפרידו את זה ואנחנו נתמוך בזה.

מכלוף מיקי זוהר: תנסו להיות ממלכתיים ולהצביע בעד כי זה לטובת כלל אזרחי ישראל.

מוסי רז: זה תקציב לעידוד העבריינות: מי שהלך גנב אדמה, יאללה, מיליון שקל.

מכלוף מיקי זוהר: או, באמת.

מוסי רז: מה באמת?

מכלוף מיקי זוהר: אין שם אפילו אחוזים בודדים של התיישבות.

מוסי רז: מה?

מוסי רז: יש לך פה 20 איש, פחות 21 מיליון - - -

יעל כהן-פארן: אני מבקשת מיליון שקל לכל אזרח במדינת ישראל, כמו לנתיב האבות.

מיקי רוזנטל: אנחנו מבקשים לפרק את הסעיפים, להצביע עליהם בנפרד.

מיקי רוזנטל: אני מבקש להפריד את הסעיפים, אפשר אדוני?

משה גפני: אפשר להפריד?

עידו שוואב: לא.

מיקי רוזנטל: למה לא?

עידו שוואב: כי אנחנו לא מפרידים פנייה שמגיעה לוועדה.

משה גפני: רבותי, החדשנות.

יאיר צימבליסטה: אני מרכז התקציב של הרשות לחדשנות.

יאיר צימבליסטה: ההעברה התקציבית הזאת נועדה לממן – כל תקציב תכניות המענקים הוא תקציב שניתן בהרשאה להתחייב.

יאיר צימבליסטה: יש שם גם תקציב מזומן.

יאיר צימבליסטה: בהתאם לתחזיות הביצוע שלנו כרגע ומה שחילקנו בשנים קודמות והשנה אנחנו צריכים תוספת תקציב לממן את זה וזה המטרה של ה-120 מיליון שקל הללו.

מיקי רוזנטל: אדוני מצביע?

משה גפני: רגע, שנייה.

מיקי רוזנטל: הלאה, לסעיף הבא.

משה גפני: אני עובר לסעיף הבא.

מיקי רוזנטל: תעבור.

משה גפני: אבל זה יוצר בעיה ממש.

מכלוף מיקי זוהר: אז כל ראשי הרשויות ישלמו מחיר, מה לעשות.

מכלוף מיקי זוהר: אבל אתה יודע מה היתרון בזה?

מכלוף מיקי זוהר: אני אספר לך, שבסוף אנחנו יודעים להסביר לראשי הרשויות מי באמת דופק אותם.

מוסי רז: אין בעיה.

מיקי רוזנטל: הדבר היחידי שייקרה, שתצרכו לבוא לכאן גם שבוע הבא.

מיקי רוזנטל: אתה חצוף, גם הקואליציה לא באה להצביע וגם אתה רוצה שהאופוזיציה תצביע ותעזור לכם?

מיקי רוזנטל: הרי אתם כולכם בחו"ל מטיילים, אין לכם זמן לבוא לכנסת ואתה מאשים אותנו.

מיקי רוזנטל: חצוף.

מכלוף מיקי זוהר: אתה נגד אוטומט?

מיקי רוזנטל: אני עושה רק מה שהמצפון שלי אומר לי.

מיקי רוזנטל: אני לא עובד בפריימריז שלך.

מכלוף מיקי זוהר: המצפון שלך אומר לדפוק 450 מיליון שקל לכל הרשויות המקומיות בארץ?

משה גפני: מיקי רוזנטל ומיקי זוהר, תקשיבו מה שאני אומר.

משה גפני: אני מבקש מחברי הקואליציה, כולל מבצלאל סמוטריץ, לבוא להצביע.

משה גפני: אם הם יבואו עד השעה שתים-עשרה, אני אצביע.

משה גפני: נצטרך עוד הפעם הסבר קצר לפחות.

משה גפני: אם לא, זה יידחה לישיבה הבאה.

משה גפני: המשמעות של העניין, שהם לא רוצים להפריד, זה עושה נזק.

מיקי רוזנטל: אני גם בעד להפריד.

מיקי רוזנטל: אנחנו מתחייבים להצביע, שלא יהיה ספק, גם בשבילך אדון זוהר, תלחץ עליהם להפריד את זה , אנחנו נצביע בעד.

מיקי לוי: ביום ראשון הגעתם בשביל איזה פקק – אחרי חצי שעה ברחתם ונשארנו כאן חברי כנסת מהאופוזיציה לבד.

מיקי לוי: אל תלמדו אותנו.

משה גפני: אני עובר, מספר פנייה לוועדה 77-80.

משה גפני: אה, זה תיאום פעולות בשטחים.

משה גפני: קודם תחבורה.

משה גפני: פנייה 117-119:

הראל שליסל: אני הראל שליסל, אגף התקציבים, משרד האוצר.

משה גפני: אנחנו בעמוד 10, פנייה של משרד התחבורה, מספר פנייה לוועדה 117 עד 119, בבקשה.

הראל שליסל: הפנייה נועדה לתקצב 1,350,000 אלפי שקלים, 1 מיליארד ו-350 מיליון בהוצאה ו-19 מיליארד בהרשאה להתחייב לטובת פיתוח והפעלת תחבורה ציבורית.

הראל שליסל: אני אסביר את החלוקה של הפנייה כי זאת פנייה גדולה ומאוד משמעותית גם לפיתוח תחבורה וגם להפעלת תחבורה ולכן היא גם מאוד מאוד דחופה.

הראל שליסל: חלק ראשון של הפנייה זה בעצם 850 מיליון בהוצאה ו-3 מיליארד בהרשאה, לטובת פרויקטי פיתוח של תחבורה ציבורית.

מיקי לוי: אל תדאג, את זה אנחנו לא נכשיל.

מיקי רוזנטל: שאלת מקודם, התייעצנו, נעביר לך את זה.

משה גפני: זה לא לי, אני לא חסיד של משרד התחבורה.

הראל שליסל: תחבורה ציבורית זה לכולם.

משה גפני: אנחנו יודעים, מכירים את זה.

מיקי רוזנטל: אבל רק שר התחבורה גוזר את הסרטים והוא מזמין את מיקי זוהר.

הראל שליסל: אני אסביר את החלק של הפיתוח והוא כולל 850 מיליון בהוצאה ו-3 מיליארד בהרשאה.

משה גפני: אתה מדבר על התחבורה הציבורית?

משה גפני: בגלל שאם אתה מדבר על משרד התחבורה - - -

הראל שליסל: אני מדבר על התחבורה הציבורית.

הראל שליסל: אין פה שום תקציב למשרד התחבורה.

משה גפני: לא, אם אתה מדבר על משרד התחבורה אז תדע לך, אתם כל הזמן מדברים בתקשורת ואומרים שהפקקים נעלמים, אני איש שטח, אני נוסע בפקקים.

יעל כהן-פארן: באוגוסט הם נעלמים כי חצי מדינה לא בארץ.

יעל כהן-פארן: זהו.

משה גפני: אני בארץ ויש פקקים.

מיקי רוזנטל: יש פקקים נוראיים וזה רק הולך ונהיה גרוע כי יש לכם משאבת כסף שקוראים לה בלו על הדלק, זה הכול, כל השאר זה בלוף, רמאות.

משה גפני: אף אחד לא מתכוון אליך.

מיקי רוזנטל: לא אליך, חס וחלילה, אתה איש הגון, ישר.

משה גפני: גם אתה נוסע בפקקים.

הראל שליסל: נכון.

הראל שליסל: מי שנוסע ברכבת יודע שיש עומס מאוד גדול ברכבת ישראל ואחד הדברים שהממשלה הבינה, לאור הפנייה של הרכבת על העומסים, זה להגדיל את כמות הקרונות ברכבת מעבר למה שהיה מתוכנן בתקציב 2017-2018 ובעצם התבצע רכש נוסף של 48 קרונות, מנה שישית, ובעצם עכשיו אנחנו צריכים לתקצב תוספת הוצאה משמעותית.

הראל שליסל: הרכש של המנה הזאת זה סדר גודל של 100 מיליון יורו, רק 48 הקרונות האלה.

מיקי רוזנטל: אנחנו משחררים את הקואליציה.

מיקי רוזנטל: אתה מבין, אחר כך אנחנו אשמים.

מיקי רוזנטל: איזה חצופים.

מיקי לוי: עוד פעם אנחנו נעבוד.

מיקי לוי: 80% מההעברות הן לזכותנו.

מיקי לוי: מרכז הקואליציה בוועדת הכספים, חבורה של אפסים.

משה גפני: אני מודיע לוועדה, בהעברות, לא רק בהעברות, כשיש דברים שהם חיוניים, שאין ויכוח לגבי העניין הזה, האופוזיציה מצביעה בעד.

משה גפני: עם האופוזיציה אני יכול להעביר דברים כדי שהמדינה תמשיך להתנהל.

משה גפני: יש דברים שהם שנויים במחלוקת והשנויים במחלוקת הייתי מצפה שחברי קואליציה יבואו.

משה גפני: למשל - - -

מוסי רז: בעיקר כשזה כסף פוליטי.

משה גפני: זה לא רק כסף פוליטי.

מיקי לוי: לחברון, אז סמוטריץ לא בא, לחברון, אפשר להצביע עכשיו.

משה גפני: הראל, בבקשה.

מיקי לוי: הראל, זה יפתור את הבעיה של העברת הקרונות בגלל פתיחת ירושלים ופגיעה בקו הצפוני?

הראל שליסל: זה יפתור בהמשך.

הראל שליסל: חבר הכנסת מיקי לוי נגע בנקודה חשובה.

הראל שליסל: יש מחסור של קרונות ניהוג, אז חלק מההזמנה כוללת גם קרונות ניהוג אבל בשלב הראשון של הפתיחה עדיין - - -

מיקי רוזנטל: מה זה שייך?

מיקי רוזנטל: ירושלים זה החשמול.

מיקי רוזנטל: החשמול נתקע.

משה גפני: רגע, מיקי, העלה דבר נכון.

משה גפני: זה שהחשמול לוקח זמן וכתוצאה מזה שר התחבורה אמר תאריך, הוא היה צריך לדחות אותו, זה בסדר.

משה גפני: יש פה משהו אחר שהתפרסם, אנחנו רוצים ממך תשובה.

משה גפני: אם אנחנו שומעים שברגע שתפעל רכבת ירושלים, ייקחו קרונות מהפריפריה, ייקחו קרונות ממקומות אחרים שהם לא ירושלים תל אביב, האם זה נכון?

הראל שליסל: אז בשלב הראשון כן, בעקבות מחסור של קרונות, וזאת אחת המטרות המשמעותיות שהפנייה הזאת אמורה לשרת, זה הבאה של הקרונות האלה על מנת שחלקם יגיעו במהלך 2019 ואז אפשר יהיה להחזיר חלק מהרכבות - - -

מיקי רוזנטל: זאת אומרת, המכרז כבר יצא אם אתה רוצה אותם ב-2019.

הראל שליסל: כן.

הראל שליסל: זה נעשה באופציה על מכרז ישן, זה לא במכרז.

מיקי רוזנטל: שאתם מאריכים אותו.

הראל שליסל: כן, בדיוק.

הראל שליסל: חוץ מהחלק של ההוצאה דיברנו על הפיתוח.

הראל שליסל: החלק השני זה 500 מיליון שקל בהוצאה ו-16 מיליארד שקל בהרשאה להתחייב, לטובת חתימה על הסכם אגד.

משה גפני: שמה?

הראל שליסל: הסכם אגד נגמר בסוף שנת 2015, הסכם סובסידיה בין המדינה לאגד ויש עכשיו הסכמה על עקרונות על הסכם חדש ובעצם אנחנו באים לוועדה כדי לקבל תקציב על מנת שיהיה אפשר לחתום על ההסכם.

משה גפני: זה 16 מיליארד שקל.

הראל שליסל: אני מזכיר, זה הסכם ל-14 שנה.

הראל שליסל: הרשאה להתחייב זה לא אומר שמחר בבוקר יוצא הסכום, אלא זאת הרשאה להתחייב לאורך כל תקופת ההסכם.

הראל שליסל: נוסף להסכם אגד, ההרשאה להתחייב גם אמורה לשרת את ההתייקרות במחיר הסולר.

הראל שליסל: יש לנו עלייה של 20% במחירי הסולר ואנחנו בעצם צריכים לשפות את מפעילי התחבורה הציבורית.

משה גפני: זה אגד או שזה כל התחבורה הציבורית?

הראל שליסל: זה לתכנית - - -

מיקי לוי: בפרטיות אין בעיה.

משה גפני: לא הבנתי, למה?

משה גפני: אתה היית באגד תעבורה, למה?

מיקי לוי: אני מנוע, אני לא רוצה לדבר.

מיקי רוזנטל: אם אתה רוצה אני יכול להסביר.

הראל שליסל: אין בעיה, אפשר להסביר כל שאלה.

משה גפני: תסביר.

הראל שליסל: תכנית 775501 היא תכנית שמתוקצבת בה כל ההפעלה של התחבורה הציבורית.

הראל שליסל: אחת התקנות המשמעותיות זאת התקנה של אגד, ששם אמורה להיכנס רוב ההרשאה להתחייב שאני מדבר פה.

הראל שליסל: חלק מההרשאה להתחייב ישמש גם לשיפוי המפעילים בגין עליית מחירי הסולר, בהמשך גם להעלאת שכר ענפית של כל נהגי התחבורה הציבורית.

הראל שליסל: זאת שסוגיה עולה פה מדי פעם, עולה הרבה בוועדת הכלכלה, משבר הנהגים שיש לנו, זה גם אמור לשרת חלק מהמטרה הזאת.

משה גפני: 16 מיליארד שקל?

הראל שליסל: כן.

איתן ברושי: אדוני היושב ראש, הערה.

איתן ברושי: הבעיה בטכניקה הזאת שאתם פועלים, שאין לנו שום תמונה כוללת.

מיקי לוי: וואו, איזה כבוד.

מיקי לוי: על מה אתם מצביעים בדיוק?

מיקי לוי: על מה אתם מצביעים בדיוק, מישהו מכם יודע?

מיקי לוי: כמו כבשים עכשיו, מי בעד.

אורן אסף חזן: אנחנו מצביעים על כסף להתיישבות.

משה גפני: רבותיי, מי בעד אישור הפנייה של התחבורה ירים את ידו.

מיקי רוזנטל: איזה פנייה?

משה גפני: אגד, התחבורה.

משה גפני: בעד – רוב

משה גפני: נמנעים – 1 פנייה מספר 117 עד 119, אושרה.

משה גפני: הפנייה של משרד התחבורה אושרה.

מיקי רוזנטל: אני מבקש רביזיה בכל מקרה.

מיקי רוזנטל: אם אחליט להסיר אותה, אדוני ידבר אתי אחר כך.

מיקי רוזנטל: הוגשה רביזיה.

משה גפני: יש לי בקשה אליך, בעקבות הפנייה נזכרתי בעוד משהו.

משה גפני: יש נסיעות שנוסעים, אגד ואחרים נוסעים בשבת.

משה גפני: יש קווים שנוסעים בשבת, אני מבקש, תבדקו את העניין הזה.

משה גפני: אם הנסיעות לא רלוונטיות – בגלל שזה היה מימי ההיסטוריה, אני יודע – לבטל אותן, בגלל שאין צורך להפעיל נהגים בשבת אם אכן לא צריך את הקווים האלה.

מוסי רז: אולי הם לא יהודים הנהגים האלה.

משה גפני: אני לא מדבר על קווים רגילים, אני מדבר על קווים שנעשו לפני 30 שנה או 20 שנה, אם הם לא רלוונטיים, לבטל אותם.

משה גפני: אני לא מתנה את זה, אני הצבעתי לפני שאמרתי את העניין.

משה גפני: אם זה לא רלוונטי אז זה לא רלוונטי.

אורן אסף חזן: יש עוד משהו?

משה גפני: כן, עכשיו מצביעים על הפנייה של העודפים.

טמיר כהן: רגע, תגיד את מספר הפנייה.

משה גפני: תקריא.

טמיר כהן: 9002, 105 עד 107.

משה גפני: מי בעד אישור הפניות ירים את ידו.

משה גפני: בעד – 6

משה גפני: נמנעים – אין

משה גפני: הפנייה אושרה.

מיקי לוי: רביזיה.

מיקי רוזנטל: אני מבקש רביזיה.

משה גפני: הפניות אושרו.

משה גפני: מכיוון שאושרו רביזיות גם על הפנייה של התחבורה וגם על הנושא הזה, אנחנו לא יכולים להעביר את זה לביצוע.

משה גפני: אז אנחנו נתכנס לשם הרביזיה או בסוף היום או בישיבה הבאה.

משה גפני: מספר פנייה לוועדה 77 עד 80:

משה גפני: אנחנו עוברים למספר פנייה לוועדה 77 עד 80.

שירה עמיאל: שירה עמיאל, רפרנטית שירותים מיוחדים באגף התקציבים.

שירה עמיאל: הפנייה נועדה לתקצב סכום של 7,987 אלפי שקלים וארבעה תקנים שמועברים מתקן ממשרד להגנת הסביבה ושלושה תקנים ממשרד המשפטים לתקציב המתפ"ש, כמפורט כאן: ליישום החלטות ממשלה לעניין פתיחת גשר אלנבי 24/7 ופיתוח אזור ים המלח, וליתר הנושאים המפורטים.

שירה עמיאל: ככל שתרצו פירוט - - -

מוסי רז: מה זה פיתוח אזור ים המלח?

שירה דימניק: החלטת ממשלה שהתקבלה, החלטת ממשלה 3742 מ-15 באפריל 2018 שכוללת היבטים של פיתוח ים המלח, ניתן לקרוא בהחלטה, במקרה הזה פיתוח אתר התיירות קאסר אל יהוד.

מיקי רוזנטל: קאסר אל יהוד, זה אתר טבילה של הנוצרים.

איתן ברושי: זה אתר חשוב.

משה גפני: שיהיה מקום טבילה לנוצרים, אני בעד.

מיקי רוזנטל: אנחנו לא נעביר כלום היום.

משה גפני: מי בעד אישור הפניות 77 עד 80.

משה גפני: רגע, אין לי בכלל קואליציה פה.

מיקי רוזנטל: התחלת אדוני, שאלת, התחלת את ההצבעה, אתה לא יכול לעצור אותה, אין מה לעשות, תמשיך.

מיקי רוזנטל: אתה צריך לעשות רביזיה.

מיקי לוי: אתה תמשיך ותעשה רביזיה.

מיקי לוי: אין מה לעשות אדוני, התחלת מי בעד, תמשיך.

מיקי לוי: אדוני, תמשיך.

מיקי רוזנטל: עם כל הכבוד, גפני, התחלת להצביע.

מיקי לוי: גפני, אתה חייב להמשיך, ותעשה רביזיה, יש לך פתרון.

משה גפני: טוב, מי בעד אישור הפניות ירים את ידו.

משה גפני: בעד – 1

משה גפני: נמנעים – אין

משה גפני: הפניות - - -

מיקי לוי: האופוזיציה ניצחה.

מיקי לוי: נפסלתם, נפלתם, הפסדתם.

מוטי יוגב: מה קרה?

מיקי רוזנטל: אתה רוצה נספור אותך גם?

מיקי רוזנטל: תספור אותו גם ועדיין זה נפל.

מיקי רוזנטל: אנחנו הצבענו ארבעה נגד.

מיקי לוי: מה לעשות, הכבשים ברחו, לא הצביעו.

מיקי רוזנטל: איפה הקואליציה?

מוטי יוגב: ההתנהגות הלא רצינית של חברי האופוזיציה, מזל שהם לא בשלטון ולא יהיו שם לעולם.

מוטי יוגב: עם ישראל רואה באיזה זלזול הם מתייחסים - - -

משה גפני: לפני שאנחנו מדברים טכנית אני מבקש להבהיר לחברי הוועדה, הפניות הללו של תיאום הפעולות בשטחים, הפניות נפלו.

משה גפני: אני מגיש על זה רביזיה.

משה גפני: הרביזיה תהיה מיד אחרי ישיבת המליאה.

משה גפני: מיד אחרי המליאה אני מבקש שיבואו.

משה גפני: תודה רבה, הישיבה נעולה.